SPDW het vanjaar hulle 40ste bestaansjaar gevier en is sodoende die oudste Penkop en Drawwertjiekamp in Transvaal. Alhoewel Sentraal Penkop en Drawwertjiekamp as ’n veldkamp begin is en vir 21 jaar ’n veldkamp was (te Voortrekkerplaas – Hartbeesfontein), is daar in 1998 besluit om dit te verander na ’n waterwerkkamp. In 1999 is die eerste waterwerk SO aangebied as deel van die kamp naby die Hartbeespoortdam by ’n kampterrein met die naam Hartbees Jeugterrein. Sedert 2000 word SPDW as ’n volwaardige waterwerkkamp met verskeie water SO’s aangebied by De Bank-terrein langs Oranjeville by die Vaaldam.